**บทคัดย่อเรื่อง**

**การดูแลผู้สูงอายุระยะยาว (Long Term Care)โรงพยาบาลกมลาไสย 2559**

**นางประนอม โพธิ์ทอง และคณะ (Chedtha Sarachai)**

 ประชาชนที่โรงพยาบาลรับผิดชอบดูแลด้านสุขภาพในพื้นที่เทศบาลตำบลกมลาไสยมีผู้สูงอายุจำนวน ๑,๗๔๙ จากประชากรทั้งหมด ๑๐,๔๘๔ คนคิดเป็นร้อยละ ๑๖.๖๘ ซึ่งเป็นสัดส่วนที่ก้าวเข้าสู่สังคมผู้สูงอายุ อีกทั้งเทศบาลตำบลกมลไสย ได้สมัครเป็นพื้นที่นำร่องในการจัดระบบดูแลผู้สูงอายุระยะยาวตามนโยบายรัฐบาล และได้จัดตั้งคณะอนุกรรมการที่ประกอบด้วยตัวแทนจากเทศบาล โรงพยาบาลและชุมชนขึ้นมาเพื่อดำเนินการเพื่อส่งเสริมและพัฒนาระบบการดูและผู้สูงอายุระยะยาว ภายได้การสนับสนุนงบประมาณจากสำนักงานหลักประกันสุขภาพ ขอนแก่น เพื่อให้การดำเนินงานเป็นไปอย่างมีคุณภาพและประสิทธิภาพสูงสุด โดยผู้สูงอายุที่ประสบปัญหาได้มีคุณภาพชีวิตที่ดีขึ้น ภายใต้การดูแลจากครอบครัวและนักบริบาลชุมชนอย่างดี

 ในส่วนของโรงพยาบาลกมลาไสยที่เป็นหน่วยบริการได้จัดตั้งคณะกรรมการดำเนินงานดูแลผู้สูงอายุระยะยาว โดยมีแพทย์เวชศาสตร์ครอบครัวเป็นหัวหน้าคณะทำงาน ประกอบด้วยบุคลากรวิชาชีพต่างๆทั้งพยาบาล นักกายภาพบำบัด แพทย์แผนไทย เภสัชกร นักโภชนาการ โดยอาศัยการเยี่ยมบ้านและภาคีเครือข่ายอาสาสมัครสาธารณสุขประจำหมู่บ้าน สำรวจข้อมูลผู้สูงอายุในชุมชนโดยใช้แบบ ADL แล้วนำมาวิเคราะห์แยกประเภทของผู้สูงอายุออกเป็น ๓ กลุ่ม โดย จากผู้สูงอายุ ๑,๗๔๙ คน เป็นผู้สูงอายุติดสังคม ๑,๖๖๖ คน ติดบ้าน ๖๒ คนและติดเตียง ๒๒ คน พร้อมกันนั้นคณะกรรมการได้กำหนดคุณสมบัตินักบริบาลชุมชน ประกาศรับสมัครและสอบคัดเลือก จาก ๓๕ คน เหลือ ๑๘ คน เพื่อเข้ารับการอบรมตามหลักสูตรนักบริบาลผู้สูงอายุ ด้วยคณะวิทยากรและหลักสูตรตามมาตรฐาน

 การดำเนินการได้จัดระบบโดยมีแพทย์เวชศาสตร์ครอบครัวเป็นหัวหน้าคณะ มีผู้จัดการทีมงาน 4 สายจัดให้มีชุมชนที่รับผิดชอบ แต่ละสายมีนักบริบาลชุมชน (Care giver) ที่มีภูมิลำเนาอยู่ในชุมชนนั้นๆ มีการประเมินผู้สูงอายุและจัดกลุ่มชัดเจน ผู้ดูแลจัดทำแผนการดูแลผู้สูงอายุแต่ละคน (Care plan) แล้วนำเสนอคณะกรรมการเพื่อปรับปรุงให้ถูกต้องเหมาะสม พร้อมทั้งจัดวัสดุ อุปกรณ์ เครื่องมือ ในการดำเนินการแล้วออกให้บริการดูแลตามแผนงานที่วางไว้

พร้อมทั้งจัดเวทีแลกเปลี่ยนประสบการณ์ในแต่ละราย (Case conference) เป็นประจำ นักบริบาลชุมชน(Care giver) ได้นำเสนอผลงานและปัญหาอุปสรรคให้แก่อนุกรรมการจะได้รับทราบ และเบิกค่าตอบแทนตามระเบียบของกองทุน

 ผลการดำเนินงานพบว่า มีผู้สูงอายุที่เข้าตามเกณฑ์การดูแลจำนวน ๘๔ คน โดยแยกตามกลุ่มและผู้จัดการทีมดังตารางที่ ๑

ตารางที่ ๑.แสดง ผลการดำเนินงานดูแลผู้สูงอายุระยะยาว โรงพยาบาลกมลาไสย ๒๕๕๙

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| CM | สิทธิ UC | สิทธิ อื่นๆ | กลุ่ม๑ | กลุ่ม๒ | กลุ่ม๓ | กลุ่ม๔ | รวม | จำนวน Care planที่ทำในพื้นที่ | พื้นที่ที่มีการจ่ายค่าตอบแทน | ผู้สูงอายุดีขึ้น |
| ติดบ้านเป็นติดสังคม | ติดเตียงเป็นติดบ้าน |
| ปรานอม | ๑๗ | ๑ | ๑๗ | ๐ | ๐ | ๑ | ๑๘ | ๖๖ | ๘๔ | ๑ | ๐ |
| ดารัตน์ | ๑๒ | ๑๒ | ๓ | ๖ | ๑ | ๔ | ๑๔ | ๘ | ๐ |
| พรรษณภัทร | ๑๘ | ๕ | ๑๘ | ๔ | ๕ | ๖ | ๓๓ | ๑ | ๔ |
| วรัญญา | ๑๙ | ๐ | ๑๐ | ๔ | ๕ | ๐ | ๑๙ | ๖ | ๐ |
| รวม | ๖๖ | ๑๘ | ๔๗ | ๑๔ | ๑๔ | ๑๑ | ๘๔ | ๑๖ | ๕ |

 จากการดำเนินการที่ผ่านมา พบว่า มีผู้สูงอายุจำนวนหนึ่งที่มีคุณภาพชีวิตที่ดีขึ้น เช่นจากเป็นผู้ติดเตียง จำนวน ๑๑ คน สามารถมาใช้ชีวิตในบ้านตนเองได้ จำนวน ๕ คน และจากติดบ้านจำนวน ๖๑ คนกลับไปใช้ชีวิตในสังคมได้ ๑๖ คน รวมทั้งทำให้เกิดกลุ่มคนที่เสียสละ จิตอาสาที่เป็นนักบริบาลที่มีความรู้ ความสามารถในการจัดการดูแลสุขภาพผู้สูงอายุได้เป็นอย่างดีพร้อมทั้งมีเจ้าหน้าที่เป็นพี่เลี้ยงและคณะอนุกรรมการให้การสนับสนุนการทำงานอย่างเต็มที่